Document ID: /roh_data/filtered/fineweb-2-filterrobots_roh.jsonl.gz/46114

Chatscha 2014
Spievlar sco preparativa da la chatscha
Per ina chatschadura u in chatschadur èsi impurtant dad enconuscher ses territori. In’impurtanta part da las preparativas sin la chatscha è il spievlar. Uschia san ins tge animals ch’èn avant maun ed ins sa gia in zic sentir il spert da la chatscha.
Cun in perspectiv u in spievel lung n’èsi dentant betg uschè simpel da chattar la selvaschina ch'ins tschertga. Quai sa mussa era tar Guido Candrian da Sagogn che va gia dapi il 2005 a chatscha. Schegea che la glisch è buna èsi grev da chattar ils chamutschs si en ils auts.